Komisjoni määrus (EÜ) nr 1400/2001,

10. juuli 2001,

teatavate kaupade koondnomenklatuuri klassifitseerimise kohta

EUROOPA ÜHENDUSTE KOMISJON,

võttes arvesse Euroopa ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 1230/2001, [2] eriti selle artiklit 9,

ning arvestades järgmist:

(1) Nimetatud määrusele lisatud koondnomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

(2) Määrusega (EMÜ) nr 2658/87 kehtestati koondnomenklatuuri tõlgendamise üldeeskirjad. Neid eeskirju kohaldatakse ka mis tahes teise täielikult või osaliselt koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis kehtestatakse konkreetsete ühenduse sätetega tariifi kohaldamist ja teisi kaubavahetusega seotud meetmeid silmas pidades.

(3) Vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla.

(4) On asjakohane, et siduva tariifiinformatsiooni pidaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] viimati muudetud Euroopa Parlamendi ja nõukogu määrusega (EÜ) nr 2700/2000 [4] artikli 12 lõike 6 sätetele kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele.

(5) Käesoleva määrusega ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuri vastavate nimetatud tabeli 2. veerus näidatud CN-koodide alla.

Artikkel 2

Liikmesriikide tolliasutuste antud siduvat tariifiinformatsiooni, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõike 6 sätetele jätkuvalt kohaldada veel kolme kuu jooksul.

Artikkel 3

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 10. juuli 2001

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1.

[2] EÜT L 168, 23.6.2001, lk 6.

[3] EÜT L 302, 19.10.1992, lk 1.

[4] EÜT L 311, 12.12.2000, lk 17.

--------------------------------------------------

LISA

Kauba kirjeldus | CN-kood | Põhjendus |

(1) | (2) | (3) |

Vedelseebi dosaator mitteväärismetallist mahuti kujul, mille tippu on paigaldatud suruotsakuga kolbpump, mis koosneb kolvivedrust, sulgurkolvist, vardast ja kolvitorust. Vt foto | 84798998 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 8479, 847989 ja 84798998 sõnastusega |

Jaemüügikarbis pakutav aparaat (konsool) koos juhtmooduli, ühenduskaabli, CD-ROMi, konsooli ja audio-/videoseadmega ühendamiseks ettenähtud kaabli ja toitekaabliga. Konsool sisaldab järgmisi osi: keskseade,32 Mbit DRAM-põhimälu,universaaldigitaalketta seade (DVD-seade), graafikakiip,graafikakiip,2 universaalse jadasiini (USB) porti,2 juhtmooduli porti,2 mälukaardi pilu,audio/video port (IEEE 1394 port),optiline digitaalne väljundport.Lisaks juhtmoodulile võib konsooliga ühendada mitmeid seadmeid nagu standardklaviatuur, hiir, teler, kuvar või printer. Kettalahter konsooli sees võimaldab lisada kõvakettaseadme ja Etherneti adapteri. | 95041000 | Klassifikatsioon määratakse kindlaks koondnomenklatuuri tõlgendamise üldeeskirjadega 1, 3.b ja 6, grupi 85 märkusega 6 ning CN-koodide 8524, 852439, 85243990, 9504 ja 95041000 sõnastusega Mitmesugustest ülesannetest (sh videomängude mängimine, CD-audio ja DVD-video taasesitus, automaatne andmetöötlus jne) annab videomängude mängimine aparaadile tema põhiolemuse ja määrab klassifitseerimise rubriiki 9504 mängukonsoolina |

Aparaat on võimeline: töötlema eritarkvara videomängude mängimiseks,muundama digitaalset teavet DVD videoplaatidelt või audio-CDdelt telerites või audiosüsteemides taasesitatavateks video- ja/või audiosignaalideks,programmeeritav YABASIC-keeles.Juhtmoodulil on mitu juhtimisnuppu, mida peamiselt kasutatakse videomängude mängimiseks. |

CD-ROM sisaldab programmeerimiskeelt YABASIC, samuti mitmesuguseid videomänge ja videoid. Vt foto | 85243990 |

+++++ TIFF +++++

+++++ TIFF +++++

--------------------------------------------------